Maison de Verre

Maison de Verre ("lasitalo") on Pariisin 7. arrondissementissa sijaitseva vuonna 1932 valmistunut modernistinen asuintalo. Sen suunnitteli arkkitehti Pierre Chareau ystäväpariskunnalleen. Hän vastasi myös sisustuksesta. Talo on rakennettu teräksestä ja sen pihanpuoleinen julkisivu on kokonaan lasitettu, mikä tekee sisätiloista valoisat. Maison de Verren paikalla aiemmin sijainneen talon ylimmän kerroksen vuokralaisen vaatimuksesta kyseinen kerros säilytettiin ja talosta purettiin vain alimmat kerrokset. Chareaun rakennus on myöhemmin innoittanut monia muita arkkitehteja. Lähteet Aiheesta muualla Kuvia tai muita tiedostoja aiheesta Maison de Verre Wikimedia Commonsissa